o
Derek Prince
Israelin ainutlaatuisuus Jumalan profetaalisessa kalenterissa 1/3
"Vaviskoon Herran edessä kaikki maa,
koko maanpiiri pelätköön Häntä.
Mitä Hän sanoi, se tapahtui.
Herra on kumonnut kansojen päätökset ja
tehnyt tyhjiksi ihmisten aikeet,
mutta Herran päätökset pysyvät iäti,
Hänen ajatuksensa polvesta polveen.
Onnellinen se kansa, jonka Jumala on Herra,
kansa, jonka Herra on omakseen valinnut."
Tästä aiheesta puhun tällä kertaa eli sen kansan ainutlaatuisuudesta,
jonka Jumala valitsi perintökansakseen.
Kuka tietää sen kansan nimen?
Ei kuulu! Israel tietenkin.
Opetus aiheesta ei ole yleistä, mutta aiheeni siis on
Israelin ainutlaatuisuus ja sitä se todella on.
Aihe suututtaa joitakin nykyään.
Elämme humanistis-tasa-arvoisessa kulttuurissa, jossa
kaiken ja kaikkien väliset erot on unohdettu.
Miehen ja naisen eikä rotujen välillä ole eroa.
Olemme kaikki samanlaisia. Pötyä!
Olla erilainen ei merkitse alemmuutta, mutta
jos olet erilainen etkä tunnusta sitä, kerjäät itsellesi ongelmia.
Jumala teki Israelista ainutlaatuisen kansan.
Siinä pääsyy miksi heitä on aina vainottu satoja vuosia ja
erilaisuus nostaa karvat pystyyn. Tosiasiaa ei voi kuitenkaan muuttaa.
Jos olet erilainen, olet erilainen.
Israelin kansa haluaa paeta erilaisuuttaan.
Israelin presidentti sanoi virkaanastujaispuheessaan, että
"me olemme kansa siinä missä muutkin".
Se ei pidä paikkaansa. Hän ei puhu totta.
Meidän on myönnettävä, että eroja on.
Otan esiin Raamatun kohtia,
joissa puhutaan Israelin ainutlaatuisuudesta.
Ensimmäinen on 1 Aik 17:21, joka on osa Daavidin rukousta.
Sen alkuosa kuuluu näin:
"Mikä muu kansa olisi kansasi Israelin kaltainen?
Onko toista kansaa, jota Jumala
ei olisi lunastanut omaksi kansakseen?"
Daavid sanoo selvästi, että Israel on ainutlaatuinen kansa.
Se on ainoa kansa maan päällä,
jonka Jumala lunasti omaksi kansakseen.
Seuraavaksi 2 Mos 19:5-6,
sanat, jotka Jumala puhui Moosekselle,
kun israelilaiset olivat kokoontunet Siinain vuoren juurelle.
2 Mos 19:5-6
Jumala sanoi Moosekselle, sano tämä israelilaisille:
"Jos te nyt kuuntelette Minua ja pidätte Minun liittoni,
niin te tulette olemaan kansojen joukossa Minun oma kansani.
Koko maailma on Minun, mutta teistä tulee
Minun pappisvaltakuntani ja pyhä kansani."
Jumala erotti Israelin muista kansoista kolmella perusteella.
He tulisivat olemaan Hänen erikoisaarteensa
muiden kansojen yläpuolella ja
heistä tulisi pappisvaltakunta ja pyhä kansa.
Kolme eri perustetta: erikoisaarre, pappisvaltakunta ja pyhä kansa.
Vuosien kokemuksen ja tutkiskelun perusteella
olen tullut siihen tulokseen, että paholainen voi
viivyttää Jumalan suunnitelmia, mutta ei koskaan pysty estämään niitä.
Olen sitä mieltä, että saatana on tehnyt kaikkensa viivyttääkseen
Jumalan Israelille varaamien suunnitelmien toteutumista,
mutta se ei voi niitä estää.
Israelista tulee täsmälleen se mitä Jumala on päättänyt:
erikoisaarre, pappisvaltakunta ja pyhä kansa.
Myös UT:ssa, varsinkin Paavalin kirjeissä, on lukuisia kohtia, jotka
osoittavat Israelin erikoisaseman.
Rom 3:1-2, Paavali kysyy:
"Mitä etuja sitten on juutalaisilla,
ja mitä hyötyä on ympärileikkauksesta?",
joka on merkki Jumalan liitosta Israelin kanssa. Paavali vastaa:
"Paljonkin, kaikin tavoin.
Jumala on ensiksikin uskonut sanansa juuri heille."
Siinä yksi piirre, joka tekee Israelista todella ainutlaatuisen.
Jumalan Sana, Kirjoitukset, Raamattu,
annettiin meille yhden kansan, Israelin, välityksellä.
Ellei Israelia olisi ollut, ei olisi Raamattuakaan.
Jo tämä seikka tekee Israelista ainutlaatuisen tärkeän.
Paavali sanoo: "juuri heille Jumala on uskonut sanansa".
On oikein sanoa "heille on ensin uskottu Jumalan sanat",
eikä Jumala antanut sanaansa israelilaisille yksinoikeudella, vaan
heidän tehtävänsä on viedä Jumalan Sanaa kaikille kansoille.
Ainakin yksi israelilainen näki vastuunsa,
Paavali, joka sanoo, Rom 1:14-15:
"Olen velassa sekä kreikkalaisille että barbaareille,
sekä viisaille että tyhmille."
Paavali siis sanoo: "Minulla on pyhä velvollisuus
sen perusteella mitä Jumala on tehnyt minulle ja kansalleni".
"... ja siksi haluaisin päästä julistamaan evankeliumia
myös teille Roomassa asuville".
Paavali ymmärsi vastuunsa. Hän ei ominut Kirjoituksia
eikä evankeliumia vaan hänet oli uskottu viemään Sanaa eteenpäin.
Kiitos Jumalalle Paavalin uskollisuudesta!
Se maksoi Paavalille kaiken.
Koska hän oli pakanakansojen evankelista,
hän antoi koko elämänsä, aikansa ja energiansa ja
kuoli marttyyrikuoleman, jotta muut kansat saisivat kuulla
sen mikä oli ensin uskottu Israelin kansalle.
Minä en ole juutalainen, mutta kiitos Jumalalle Paavalin uskollisuudesta.
Kiitän Jumalaa juutalaiskansan uskollisuudesta,
jonka ansiosta meillä on Raamattu sen alusta Ilmestyskirjaan.
Raamatun kirjoittajista vain yksi ei todennäköisesti ollut juutalainen:
Luukas. Hän saattoi olla käännynnäinen ja hänellä oli
Israelin hengellinen tausta.
Muut kirjoittajat ovat taatusti juutalaisia.
Oletko kiitollinen Raamatusta?
Sitten sinun on oltava kiitollinen myös juutalaisista.
On epäloogista arvostaa Raamattua, mutta hyljeksiä juutalaisia.
Rom 9:4-5 esittää kahdeksan piirrettä,
jotka osoittavat Israelin erityisaseman.
Yritän laskea ne sormilla. Minulla on vain viisi sormea,
joten toiselle kierrokselle on lähdettävä toisella kädellä.
En ole tässä hyvä, mutta yritän parhaani.
Paavali kirjoittaa näin:
"Ovathan he israelilaisia, jotka Jumala on ottanut lapsikseen ..."
Jumala adoptoi heidät Hänen kansakseen.
Toiseksi kirkkaus.
Sana "kirkkaus" tarkoittaa näkyvää ja aistittavaa
Jumalan läsnäoloa kansansa keskellä.
Se ei ole mitään epätodellista vaan se on todellista.
Missä tahansa Jumalan kirkkaus on,
sen tuntee ihmisaistein tavalla tai toisella.
Monesti kun Jumalan kirkkaus täytti temppelin,
papit eivät kestäneet Jumalan läsnäoloa,
koska sen fyysinen vaikutus oli niin voimakas.
Minulla on takanani kreikanopintoja 15 vuotta.
Kreikaksi "kirkkaus" on "doxa". En nyt mene sanan taustoihin,
mutta Platonin filosofiassa doxa oli avainkäsitteitä.
Doxa tarkoittaa sellaista, minkä voi aistein käsittää.
Platon ei käyttänyt sanaa merkityksessä kirkkaus,
mutta doxa-sanan kirkkaus- merkitys on säilynyt UT:ssa.
Kirkkaus vaikuttaa aisteihimme.
Ensimmäisen kerran se ilmeni pilvenä päivisin ja tulipatsaana öisin.
Jumalan kirkkaus laskeutui israelilaisten ylle,
kun heidät oli lunastettu vapaiksi karitsan verellä.
Kolmas piirre, joka erottaa Israelin muista, on heille kuuluvat liitot.
Abrahamista lähtien kaikki liitot tehtiin israelilaisten kanssa.
Neljäs piirre on lain antaminen.
Laki annettiin vain yhdelle kansalle, Israelille.
Tämä saattaa tuntua kiistanalaiselta,
mutta käsittääkseni pakana- kansojen ei ole koskaan ollut
määrä noudattaa Mooseksen lakia.
Herra Jeesus on antanut meille toisen lain,
jossa on kymmenen käskyn sijasta oikeastaan vain yksi.
"Uuden käskyn Minä annan teille: rakastakaa toisianne!
Niin kuin Minä olen rakastanut teitä, rakastakaa tekin toinen toistanne."
Jos noudattaisimme tätä lakia, olisimme eri ihmisiä kuin nyt.
Viides on Jumalan palveleminen.
Sana tarkoittaa pappien suorittamaa palvelusta.
Kaikki Jumalan papit Jeshuan aikaan asti olivat juutalaisia.
Heidän velvollisuutensa oli ylistää, palvoa ja uhrata.
Tätä tehtävää ei annettu yhdellekään muulle kansalle.
Kuudes erikoispiirre on lupaukset.
Kaikki lupaukset Abrahamista eteenpäin annettiin juutalaisille.
Seitsemäs: kaikki kantaisät ja patriarkat olivat juutalaisia.
Seitsemän on täydellisyyden luku, mutta on vielä kahdeksas piirre,
joka antaa Israelille erityisen kunnian:
"... heistä on Kristus ihmisenä lähtöisin ..."
Kaikkein tärkein lahja, mitä Israelista on koitunut koko ihmiskunnalle,
on Vapahtaja.
Nämä kahdeksan piirrettä erottavat Israelin kaikista muista kansoista.
Jo terve järki ja usko totuuteen sanovat, että Israel on ainutlaatuinen.
Toinen mielenkiintoinen ja tosi tärkeä seikka on,
että Jeesus ihmisenä oli juutalainen.
Olen puhunut monesti juutalaisille, joista on tullut uskovia,
ja melkein kaikki ovat sanoneet, että heidät on kasvatettu uskomaan,
että Jeshua oli vain pakanakansoja varten ja
että Hän oli pakankansojen Messias,
jolla ei ollut mitään tekemistä juutalaisten kanssa.
Ortodoksijuutalaiset eivät edes kirjoita Hänen nimeään.
He kirjoittavat Jesu ja jättävät viimeisen a:n pois.
Moni juutalainen on sanonut, että "luettuani Matteuksen evankeliumin,
ymmärsin, että Jeesus oli todella juutalainen".
Jeesus oli paras ja täydellinen juutalainen,
jonka kaltaiseksi kaikkien juutalaisten tulisi pyrkiä.
Korostan, että Jeesus syntyi juutalaiseksi, ei vain 33 vuodeksi,
vaan ikuisesti.
Tämä on huikea ajatus, joka pohjaa Raamattuun.
Ilm 5 vie meidät Jumalan läsnäoloon taivaassa ja
Johannes näki ihania asioita.
Valtaistuimella oli sinetöity kirjakäärö,
jota kukaan ei voinut avata, koska siinä oli seitsemän sinettiä.
Johannes itki katkerasti, koska kukaan ei voinut avata kirjakääröä.
Yksi vanhimmista sanoi hänelle, jae 5:
Älä itke. Juudan heimon leijona, Daavidin juuriverso, on saanut voiton!
Hän avaa kirjan ja murtaa kaikki seitsemän sinettiä."
Tämä on dramaattinen hetki ja siinä on tärkeää opetusta meille kaikille.
Epäilemättä Johannes luuli näkevänsä karjuvan leijonan, mutta ei. Hän sanoi:
"Ja minä näin, että valtaistuimen ja neljän olennon edessä vanhinten
keskellä seisoi karitsa. Se oli kuin teurastettu."
Mikä sanoma! Karitsa ei olekaan leijona.
Kyse ei ole voimasta vaan myöntymisestä,
ei vaatimuksesta vaan antautumisesta.
Kyse on henkensä uhraamisesta, joka avaa oven
Jumalan ylivertaiseen, yliluonnolliseen voimaan.
Vähintään 50 vuotta kuolemansa ja ylösnousemuksensa jälkeen
Jeesusta kutsutaan Juudan heimon Leijonaksi.
Juudasta tulee sana juutalainen. Kaikki eivät tiedä tätä,
mutta hepreaksi Juuda on Jehuda ja juutalainen on jehudi,
siinä on vain yhden kirjaimen ero.
Kun Jeesusta kutsutaan Juudan Leijonaksi,
hänet on ikuisesti leimattu juutalaiseksi ja se on kova juttu.
Jos minä olisin ollut Jumala, en olisi järjestänyt asiaa noin,
mutta Jumala ei kysynyt minulta neuvoa.
Mitähän antisemitistit tuumivat,
jos joskus pääsevät Uuteen Jerusalemiin, kun
kaikilla porteilla ja rakennuksilla on juutalaiset nimet.
On aivan kiistatonta, että Jumala erotti juutalaiset omaksi kansakseen.
Ellet ole juutalainen ja haluat siunauksen,
ota onkeesi ja tunnusta tämä tosiasia.
Minua Jumala on siunannut yli ymmärryksen.
Jumalan tahdosta minusta tuli
kahdeksan pienen tytön isä, joista kuusi oli juutalaisia.
Jumala ei ole unohtanut sitä, vaikka minä unohdan sen usein.
Joskus kysyn ihmetellen: "Jumala, miksi olet niin hyvä minulle?"
Jumala vastaa: "Koska pidit huolta Minun pienistä uskovista tytöistäni".
Sinä, joka et ole juutalainen, älä kulje siunauksesi ohi.
Älä ole uppiniskainen ja ylpeä. Nöyrry Jumalan totuuden edessä.
Bileam, joka oli vastahakoinen profeetta,
profetoi Jumalan painostuksen alla, mutta hän puhui Israelille näin:
4 Mos 24:9:
"Siunattuja ovat ne, jotka sinua siunaavat,
kirottuja ne, jotka sinua kiroavat."
Valinta on sinun. Erään kirjani nimi on
"Siunaus vai kirous? Valinta on sinun".
Yksi keino valita siunaus on siunata Israelia.
Ei suinkaan kaikkien tarvitse tehdä sitä meidän tavallamme,
mutta joka kerta kun käymme Ruthin kanssa ruokapöytään -
- syömme tavallisesti neljä ateriaa päivässä -
meillä on pitkä rukous, jonka keskellä sanomme:
"Osoita armoa ja suosiotasi Israelille, jonka aika on tullut".
Nyt on Jumalan aika osoittaa armoa ja olla Israelille suosiollinen.
Niinpä aina pöytään käydessämme saamme siunauksen,
koska me siunaamme Israelia.
Lopuksi puhun itse Messiaasta, mikä on kaiken sanomani kulmakivi.
Joh 4:22, puhuessaan ei-juutalaiselle naiselle
Samarian kaivolla, Jeesus sanoi:
"Te kumarratte sellaista, mitä ette tunne, mutta me (juutalaiset)
kumarramme Häntä, jonka tunnemme, sillä pelastaja nousee juutalaisista."
Suomeksi kolme sanaa: Pelastus tulee juutalaisilta.
Kiistatonta ja ainutlaatuisen tärkeää.
Ellei juutalaisia olisi ollut, ei olisi ollut patriarkkoja,
ei profeettoja, ei apostoleja, ei Raamattua eikä Vapahtajaa.
Millaiset olisivat pelastus- mahdollisuutemme ilman näitä?
Raamattu tekee selväksi,
että hyvän maksaminen pahalla johtaa kiroukseen.
Monet pakanakansat ovat langettaneet päälleen kirouksen,
koska he ovat maksaneet hyvän pahalla. Välttäkäämme tällaista.
Otan esiin toisen ainutlaatuisten seikan,
joka erottaa Israelin muista kansoista täysin:
Israelin historia on kerrottu etukäteen profetioissa.
Luettelen 16 Israelia koskevaa etukäteen annettua profetiaa.
Osa niistä on täyttynyt, osa on vielä täyttymättä.
Yksi, Egyptin orjuus ennustettiin Abrahamille (1 Mos 15:13).
Kaksi, Israelin pääsy Egyptin orjuudesta suuri omaisuus mukanaan
ennustettiin myös Abrahamille (1 Mos 15: 14).
Tämä on erikoinen profetia, koska he olivat olleet orjina 400 vuotta ja
yhdessä vuorokaudessa heillä oli valtava omaisuus. Tosi erikoista.
Kolme, myös Kanaanin maan saanti ennustettiin Abrahamille
400 vuotta ennen kuin se tapahtui (1 Mos 15:18-20).
Neljä, Israel sortuu epäjumalien palvontaan.
Tämä ennustettiin ennen kuin he asettuivat asuinsijoilleen
(esim. 5 Mos 22:15-21).
Viisi, Jumala perustaa Jerusalemiin paikan,
jossa israelilaiset palvelevat Häntä. Tämä ennustettiin ennen kuin he
tulivat luvattuun maahan (5 Mos 12:5-6 ja monet muut kohdat).
Kuusi, pohjoisesta kuningaskunnasta, jota kutsutaan Israeliksi, ennustettiin,
että sen asukkaat viedään vangeiksi Assyriaan (Aamos 5:27, 6:14, 7:17).
Seitsemän, myös eteläisestä kuningaskunnasta, Juudasta,
ennustettiin, että se joutuu Babylonian valtaan (Jer 16:13, 21:10).
Kahdeksan, ensimmäisen temppelin, Salomon rakennuttaman,
hävitys on selkeästi ennustettu (2 Aik 7:19-22).
Yhdeksän, jäljelle jääneet israelilaiset palaavat
Babyloniasta omaan maahansa
(Jes 6:11-13, 48:20 ja monet muut kohdat).
Kymmenen, Jeesus itse ennusti toisen temppelin hävityksen,
joka tapahtui v. 70 (Mat 24:2 ja Luk 19:43-44)
Tämä profetia täyttyi kirjaimellisesti.
Jeesus sanoi, ettei temppelistä jää kiveä kiven päälle ja niin todella kävi.
Yksitoista, israelilaisten hajottaminen vieraiden kansojen sekaan
(3 Mos 26:33-34, Hes 12:15 ja monet muut kohdat).
Kaksitoista, hajaannuksessa viholliskansat
vainoavat ja ahdistavat israelilaisia on selvästi ennustettu
(3 Mos 26:36-39).
Kolmetoista, israelilaisten paluu omaan maahan kaikista maista,
jonne he olivat hajaantuneet, on ennustettu monissa kohdissa
kuten Jes 11:11-12 ja Sak 10:9-10.
Tässä on 13 Israelin historiaan liittyvää ennustusta,
jotka annettiin etukäteen ja
jokainen niistä täyttyi täsmälleen, ei kuvaannollisesti.
Profetioita ei tule pitää symbolisina.
En usko, että ne ovat symbolisia. Uskon, että kaikki profetiat
tarkoittavat sitä mitä niissä sanotaan
ja ne täyttyvät niin kuin on kirjoitettu.
Sikäli kuin minä Raamattua ymmärrän,
Israelin historiassa on kolme suurta tapahtumaa,
jotka eivät ole vielä täyttyneet.
Neljätoista, kaikki kansat kootaan taistelemaan Jerusalemia vastaan
(Sak 12:2-3, 14:1-2).
Seuraavissa kahdessa ohjelmassa, Jumala minua auttakoon,
käsittelen Israelin tulevaisuutta
ja kerron sellaisista Israelia koskevista profetioista,
jotka eivät ole vielä toteutuneet.
Viisitoista, Israelilaisille valkenee yliluonnollisella tavalla,
kuka Messias on. Tämä on ennustettu selkeästi (Sak 12:10-14).
Viimeisenä, mutta ei vähäisimpänä,
Messiaan tulo taivaan pilvien päällä
suuressa voimassaan ja kirkkaudessaan
perustamaan valtakuntansa maan päälle (Sak 14:3-5).
Olen nyt luetellut 16 profetiaa, joista 13 on mielestäni toteutunut.
Vain kolme on vielä toteutumatta. Minun matematiikkani mukaan,
se ei ollut minun vahvin aineeni,
81 % noista profetioista on toteutunut täsmälleen.
Jos haluat tilata Derek Princen opetuksia, -
ota yhteyttä. Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä